

HUMANITARNA AKCIJA

**ZBOG JEDNE LJUBAVI**

Lions klub Split organizira humanitarnu akciju “Zbog jedne ljubavi”, koja za cilj ima prikupiti novčana sredstva potrebna za adaptaciju postojećih prostorija Jedinica liječenja Zavoda za dječju hematologiju, onkologiju, kliničku imunologiju i genetiku Klinike za dječje bolesti KBC Split. **U okviru ove velike humanitarne akcije, uz potporu HNK Hajduk, u subotu 20. travnja u 17:30 sati na poljudskom stadionu, uoči jadranskog derbija Hajduk – Rijeka, bit će održan i humanitarni koncert „Zbog jedne ljubavi.“  Svoje sudjelovanje na koncertu potvrdili su Alen Nižetić, Hari Rončević, Klapa Šufit i Grupa Viva. Ulaznica za nogometnu utakmicu, ujedno je ulaznica i za koncert.** **Humanitarna akcija “Zbog jedne ljubavi” trajat će od 1. travnja do 28. lipnja ove godine. Ciljani iznos akcije je 108.000,00 kn, a sredstva će se prikupljati izravnim uplatama na račun IBAN: HR5124840081502011742 kod Raiffeisenbank Austria d.d. Zagreb te pozivom na humanitarni broj 060 9001 (cijena poziva 6,25kn).**

****